Source: http://www.emedic.ro/Legislatie/357.htm
Timestamp: 2019-04-21 10:12:16+00:00

Document:
eMedic - Proiect de O R D O N A N Ţ Ă pentru modificarea şi completarea Ordonanţei de Urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar
Proiect de O R D O N A N Ţ Ă pentru modificarea şi completarea Ordonanţei de Urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar
18.12.2008 / Ministerul Sanatatii
În temeiul articolului 108 din Constituţia României, republicată, şi al articolului … punctul … din Legea nr….. privind abilitarea Guvernului de a emite ordonanţe,
Art.I. Ordonanţa de Urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, publicată în Monitorul Oficial al României, Partea I, nr.1138 din 2 decembrie 2004, aprobată cu modificări şi completări prin Legea nr.125/2005, cu modificările şi completările ulterioare, se modifică şi se completează după cum urmează :
1. După articolul 52 se introduc două noi articole, articolul 53 şi 54 cu următorul cuprins :
„Art.53(1) În anul 2009 salariile de bază individuale ale personalului contractual din unităţile sanitare publice din sectorul sanitar, salariile de bază la limita minimă şi salariile de bază la limita maximă se majorează în medie cu 10%, în două etape, respectiv, începând cu data de 1 martie 2009 şi cu data de 1 septembrie 2009, pe o grilă degresivă, după cum urmează :
INTERVALE PRIVIND SALARIILE DE BAZĂ
până la 640 lei
641 – 750 lei
751 – 850 lei
851 – 950 lei
951 – 1.100 lei
1.101 – 1.200 lei
1.201 – 1.400 lei
1.401 – 1.600 lei
1.601 – 1.800 lei
1.801 – 4.700 lei
(2) Prevederile alin.(1) se aplică şi pentru personalul contractual la care este stabilit un singur nivel al salariului de bază.
(3) Salariile de bază individuale calculate pentru cele două etape de majorare se rotunjesc din 1 leu în 1 leu, în favoarea salariaţilor.
Art.54. Salariile de bază majorate cu data de 1 martie 2009 şi, respectiv cu 1 septembrie 2009, sunt prevăzute în anexele I – IX.”
2. La articolul 13 alineatul (1), litera c) se modifică şi va avea următorul cuprins :
„c) pentru activităţile care se desfăşoară în specialităţile neurologie, neurochirurgie, neonatologie, în unităţile de urgenţă neurovasculare şi în sălile de naştere şi care solicită o încordare psihică foarte ridicată, precum şi pentru personalul din unităţi, secţii şi compartimente de boli infecţioase şi din laboratoare de analize medicale, care îşi desfăşoară activitatea în condiţii periculoase, un spor de până la 25% din salariul de bază.”
3. La articolul 13, alineatul (5) se modifică şi va avea următorul cuprins :
„(5) Personalul contractual şi funcţionarii publici din sectorul sanitar beneficiază de un spor lunar de prevenţie, în procent de 15% din salariul de bază, care se acordă începând cu drepturile salariale aferente lunii ianuarie 2009.”
4. Articolul 24 se modifică şi va avea următorul cuprins :
„Art.24 (1) Personalul din sistemul sanitar, funcţionarii publici din sistemul sanitar şi personalul contractual din cabinetele medicale organizate potrivit Ordonanţei Guvernului nr.124/1998 privind organizarea şi funcţionarea cabinetelor medicale, republicată, cu modificările şi completările ulterioare, în condiţiile plăţii contribuţiei de asigurări sociale de sănătate, beneficiază de servicii medicale, inclusiv investigaţii clinice şi paraclinice, tratament şi medicaţie, în regim gratuit, numai la recomandarea medicului de specialitate, suportate din bugetul fondului naţional unic de asigurări sociale de sănătate pentru pachetul de servicii medicale de bază şi de la bugetul de stat, după caz, pentru cele care nu se decontează din fond, potrivit normelor aprobate prin ordin al ministrului sănătăţii publice şi preşedintelui Casei Naţionale de Asigurări de Sănătate.
(2) Unităţile sanitare publice eliberează, în regim gratuit, personalului din sistemul sanitar, funcţionarilor publici din sistemul sanitar şi personalului contractual din cabinetele medicale organizate potrivit Ordonanţei Guvernului nr.124/1998 privind organizarea şi funcţionarea cabinetelor medicale, republicată, certificatul prenupţial şi fişa medicală pentru conducătorii auto.”
5. După articolul 37, se introduce un nou articol, articolul 371 cu următorul cuprins :
„Art.371(1) La plecarea în concediul de odihnă personalul contractual are dreptul, pe lângă indemnizaţia de concediu, la o primă egală cu salariul de bază brut din luna anterioară plecării în concediu.
(2) În cazul în care concediul de odihnă se efectuează fracţionat, potrivit legii, prima prevăzută la alin. (1) se acordă odată cu indemnizaţia de concediu cuvenită pentru fracţiunea cea mai mare.
(3) Personalul contractual care în cursul anului nu a putut efectua concediul de odihnă beneficiază de prima prevăzută la alin. (1) în luna decembrie.
(4) Pentru personalul contractual care nu a lucrat tot timpul anului, prima de concediu se acordă proporţional cu perioada în care a lucrat, luându-se în calcul salariul de bază brut din ultima lună de activitate anterioară plecării în concediu.”
6. Articolul 412 se modifică şi va avea următorul cuprins :
„Art.412. Pentru asigurarea stabilităţii, personalul contractual şi funcţionarii publici din sistemul sanitar beneficiază în trimestrul II, trimestrul III şi trimestrul IV al fiecărui an calendaristic de câte o primă de stabilitate ale cărei sumă şi mod de acordare se stabilesc prin hotărâre a Guvernului.”
Art.II. Ordonanţa de Urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar, publicată în Monitorul Oficial al României, Partea I, nr. 1.138 din 2 decembrie 2004, aprobată cu modificări şi completări prin Legea nr. 125/2005, cu modificările şi completările ulterioare, precum şi cu cele aduse prin prezenta ordonanţă, se va republica, după aprobarea acesteia prin lege, dându-se textelor o nouă numerotare.

References: articolul 52
 articolul 53
 articolul 13
 articolul 13
 Articolul 24
 articolul 37
 articolul 371
 Articolul 412